การรักษาเหาด้วยสิ่งของที่ใช้รักษาเองที่บ้าน
ใช้หวีเสนียดหวีผมที่เปียกและลื่นไปตลอดทั้งความยาวของเส้นผม นี่อาจจะกำจัดเหาและไข่เหาบางส่วนได้ถ้าทำหลายๆ สัปดาห์  ซื้อหวีเสนียดที่ร้านขายยา ร้านขายของชำ หรือร้านค้าปลีกใหญ่ๆ เอาน้ำราดผมให้เปียกและใช้อะไรอย่างเช่นครีมนวดผมเพื่อทำให้ผมลื่น  ใช้หวีเสนียดหวีไปตามความยาวของเส้นผมอย่างน้อยสองครั้งในช่วงการรักษาหนึ่งครั้ง  ทำขั้นตอนนี้ซ้ำทุกสามถึงสี่วันเป็นเวลาหลายสัปดาห์ ทำแบบนี้ต่อไปอย่างน้อยอีกสองสัปดาห์หลังจากที่คุณไม่พบว่ามีเหาในเส้นผมของคุณแล้ว  ใช้ไฟส่องบนหนังศีรษะเพื่อส่องให้เห็นบริเวณที่คุณกำลังหวี  แว่นขยายก็อาจจะช่วยให้คุณเห็นบริเวณที่คุณกำลังหวีได้อย่างมีประสิทธิภาพยิ่งขึ้นได้เช่นกัน  หวีเป็นส่วนๆ ประมาณ 1 นิ้วคูณ ½นิ้ว โดยเริ่มที่หนังศีรษะและจบที่ปลายผม ให้แน่ใจว่าคุณทำความสะอาดหวีด้วยกระดาษทิชชู่และน้ำร้อนหลังจากคุณหวีแต่ละส่วนแล้ว  หนีบผมส่วนที่คุณได้หวีแล้วเอาไว้ เพื่อให้แน่ใจว่าคุณหวีทั่วทั้งหนังศีรษะ มีหลักฐานบางอย่างแสดงว่าการทาน้ำมันจากพืชธรรมชาติบนผมอาจจะฆ่าเหาและไข่เหา และบรรเทาอาการคันที่เกี่ยวข้องได้ พึงตระหนักว่า แม้ว่าน้ำมันหอมระเหยอาจจะได้ผล แต่ก็ไม่ได้รับการอนุมัติจากองค์การอาหารและยาว่ามีความปลอดภัย ประสิทธิภาพ และมาตรฐานการผลิตต่างๆ และอาจจะทำให้เกิดความเสียหายกับหนังศีรษะได้ถ้าใช้ไม่ถูกต้อง  ใช้น้ำมันหอมระเหย เช่น น้ำมันทีทรี (Tea tree oil) น้ำมันโป้ยกั๊ก (Anise oil) น้ำมันกระดังงา สำหรับเหาและไข่เหา คุณยังอาจจะหาน้ำมันจากพืชที่มี เนโรลิดอล (Nerolidol) ซึ่งเป็นสารประกอบเคมีที่พบได้ในน้ำมันจากพืชหลายชนิด ตัวอย่างของน้ำมันชนิดนี้ ได้แก่ ดอกส้ม (Neroli) ขิง ดอกมะลิ และลาเวนเดอร์  ผสมน้ำมันหอมระเหยหรือน้ำมันที่คุณเลือกประมาณ 50 หยด กับน้ำมันพืช 4 ช้อนโต๊ะ  ทาส่วนผสมนั้นลงบนผมและคลุมด้วยหมวกอาบน้ำพลาสติก จากนั้นพันด้วยผ้าเช็ดตัว  ทิ้งไว้บนผมของคุณเป็นเวลาหนึ่งชั่วโมงแล้วสระผมด้วยแชมพูให้ทั่วถึงเพื่อล้างเหาและไข่เหาออก  คุณสามารถหาซื้อน้ำมันหอมระเหยได้ตามร้านขายอาหารเพื่อสุขภาพส่วนใหญ่ ร้านขายยาบางแห่ง และร้านขายของชำหลายแห่ง มีผลิตภัณฑ์ในครัวเรือนหลายอย่างที่อาจจะทำให้เหาและไข่เหาขาดอากาศหายใจได้ การทาผลิตภัณฑ์กำจัดเหาใดๆ เหล่านี้เคลือบบนผมของคุณและทิ้งไว้ข้ามคืนอาจจะรักษาการติดเหาของคุณได้  ทามายองเนส น้ำมันมะกอก เนย หรือปิโตรเลียมเจลลี่บนผมของคุณ  ใส่หมวกคลุมผมอาบน้ำทับไว้บนน้ำยากำจัดเหาและทิ้งส่วนผสมนั้นไว้บนศีรษะและคลุมผมทิ้งไว้ข้ามคืน  ล้างยากำจัดเหาออกในตอนเช้าด้วยเบบี้ออยล์แล้วสระผมและล้างออกให้หมดจด ตระหนักว่าเนื่องจากลักษณะของผลิตภัณฑ์เหล่านี้ คุณอาจจะต้องใช้เวลานานเพื่อที่จะล้างพวกมันออกจากผมของคุณ  ทำขั้นตอนนี้ซ้ำหลายคืนติดต่อกัน หลังจากฆ่าเหาและไข่เหาได้สำเร็จแล้ว ให้ผสมน้ำ 50% และน้ำส้มสายชู 50% นี่สามารถช่วยละลายไข่เหาที่ตายแล้วและยังอาจช่วยขจัดเหาหรือไข่เหาที่ยังหลงเหลืออยู่ในเส้นผมของคุณได้  ลูบส่วนผสมลงบนเส้นผมและล้างออกให้หมดจด  ส่วนผสมของน้ำส้มสายชูและน้ำมันมะกอกก็อาจจะใช้ได้ผลเช่นกัน ไม่ว่าคุณจะเลือกใช้การรักษาตามธรรมชาติใดก็ตาม อย่าใช้ผลิตภัณฑ์อะไรที่ติดไฟง่ายบนผมของคุณ น้ำมันก๊าดและน้ำมันเบนซินสามารถทำให้เกิดอันตรายร้ายแรงต่อสุขภาพของคุณและยังเพิ่มความเสี่ยงที่จะทำให้ผมของคุณติดไฟได้ถ้าสัมผัสกับเปลวไฟ
หวีผมตอนเปียก. ใช้น้ำมันหอมระเหย. กำจัดเหาและไข่เหาข้ามคืน. ล้างผมด้วยน้ำและน้ำส้มสายชู. หลีกเลี่ยงผลิตภัณฑ์ที่ติดไฟง่าย.
https://www.wikihow.com/Get-Rid-of-Head-Lice-Naturally
Treating Lice with Home Remedies